ΓΡΑΠΤΗ ΕΡΩΤΗΣΗ E-1538/03

υποβολή: Charles Tannock (PPE-DE) προς την Επιτροπή

(7 Μαΐου 2003)

Θέμα: Κανόνες της ΕΕ και του ΠΟΕ όσον αφορά επιχειρήσεις με εταιρείες που εδρεύουν σε χώρες με μεγάλες φορολογικές απαλλαγές

Στο πλαίσιο του Ηνωμένου Βασιλείου έλαβαν χώρα συζητήσεις σχετικά με την ορθότητα της πώλησης από την Inland Revenue των φορολογικών και τα τελωνειακών γραφείων στην εταιρεία Mapeley Steps που εδρεύει στις Βερμούδες για 370 εκατομμύρια λίρες. Μερικές από τις λεπτομέρειες της περίπτωσης παρατίθενται στη σελίδα 26 του τεύχους της 21ης Φεβρουαρίου — 6ης Μαρτίου 2003 του ερευνητικού/σατυρικού περιοδικού Private Eye που έχει δείξει ιδιαίτερο ενδιαφέρον για τηνπόθεση. Ο πρόεδρος της Inland Revenue φαίνεται να δικαιολογεί την πώληση των κτιρίων, λόγω του ότι η διακοπή μιας σύμβασης με μια εταιρεία, επειδή αυτή λειτουργεί σε χώρα με μεγάλες φορολογικές απαλλαγές, είναι αντίθετη προς τους κανόνες της ΕΕ και του ΠΟΕ, παρότι φαίνεται επίσης ναπάρχει κάποια διαφωνία για το εάν η Mapeley Steps ήταν καταχωρημένη στις Βερμούδες ή στο Ηνωμένο Βασίλειο κατά την διάρκεια της πώλησης.

Μπορεί η Επιτροπή να διευκρινίσει τους κανόνες της ΕΕ και του ΠΟΕ σχετικά με την πώληση της κυβερνητικής ιδιοκτησίας σε επιχειρήσεις που εδρεύουν σε χώρες με μεγάλες φορολογικές απαλλαγές και εάν η εν λόγω κυβέρνηση θα είχε το δικαίωμα να λάβειπόψη το συνολικό καθαρό κέρδος στο Δημόσιο Ταμείο, όταν αποφασίζει την πραγματοποίηση μιας πώλησης· Μπορεί η Επιτροπή να επιβεβαιώσει επίσης εάν είναι αληθές ή όχι ότι η κυβέρνηση των Ηνωμένων Πολιτειών δεν θαπογράψει τις συμβάσεις ή δεν θα πραγματοποιήσει συμφωνίες με οποιαδήποτε οργάνωση που εδρεύει σε χώρα με μεγάλες φορολογικές απαλλαγές, και, στην περίπτωση αυτή, εάν αυτό είναι κατά τη γνώμη της Επιτροπής συμβατό με τιςποχρεώσεις έναντι του ΠΟΕ

των Ηνωμένων Πολιτειών· Τέλος, έχει ζητήσει η Επιτροπή από τη βρετανική κυβέρνηση διευκρινίσεις ως προς τις λεπτομέρειες που περιβάλλουν αυτήν τη συγκεκριμένη πώληση και, στην περίπτωση αυτή, είναι πεπεισμένη η Επιτροπή ότι η βρετανική κυβέρνηση και η Inland Revenue έχουν ενεργήσει σύμφωνα με τη νομοθεσία της ΕΕ·

Απάντηση του κ. Lamy εξ ονόματος της Επιτροπής

(10 Ιουνίου 2003)

Δενπάρχουν κανόνες του Παγκόσμιου Οργανισμού Εμπορίου (ΠΟΕ) σχετικά με τις κτηματικές συναλλαγές με επιχειρήσεις που έχουν την έδρα τους σε φορολογικούς παραδείσους. Οι συμφωνίες του ΠΟΕ εφαρμόζονται γενικά στις συναλλαγές που έχουν ως αντικείμενο προϊόντα καιπηρεσίες και όχι στις κτηματικές συναλλαγές.

Στον φορολογικό τομέα, το κοινοτικό δίκαιο δεν περιλαμβάνει διατάξεις που εφαρμόζονται ειδικά σε κτηματικές συναλλαγές που πραγματοποιούνται μεταξύ των δημοσίων αρχών ενός κράτους μέλους και μιας επιχείρησης που εδρεύει σε μία χώρα χαρακτηρισμένη ως φορολογικός παράδεισος. Εντούτοις, και γενικότερα, η Επιτροπή φρονεί ότι μια μεγαλύτερη διαφάνεια των φορολογικών συστημάτων θα επέτρεπε να ελαχιστοποιηθούν οι δυνατότητες διάπραξης απάτης και φοροδιαφυγής. Επαναλαμβάνει την προσήλωσή της στην προσπάθεια να εξαλειφθούν, σε μια όσο το δυνατόν πιο εκτεταμένη γεωγραφική περιοχή, οι επιβλαβείς φορολογικές πρακτικές που στρεβλώνουν τον ελεύθερο και έντιμο ανταγωνισμό και παρακωλύουν τις διασυνοριακές δραστηριότητες των επιχειρήσεων.